બધાં જ સ્ત્રીપાત્રોને એવી રીતે રજૂ કરવામાં આવ્યા છે જાણે એ ચીસો પાડીને કહેતાં હોયઃ ‘મને જુવો… મારા શરીરને જુવો…’ અને પછી અંતમાં (ઈન્ટરનેટ પર થોડું સર્ફિંગ કરીને) સ્ત્રી પર થતા જુલમ, છેડછાડ (ક્રાઈમ અગેન્સ્ટ વીમેન, સે નો ટુ ઈવ ટિઝિંગ, વગેરે)ના થોડા આંકડા આપી દે છે. ફિનિશ. મુંબઈની એક જવાન કન્યા તાશા (ઉર્વશી રાઉતેલા) એક ઘાતક સપનું સાકાર કરવા ઈંગ્લેન્ડ જાય છે, જ્યાં એનો ભેટો ખુરાના ફૅમિલી સાથે થાય છે- ભાઈઓ આર્યન (વિવાન ભથેના) અને રાજવીર (કરણ વાહી) ખુરાના તથા એમના બાપુજી મિસ્ટર ખુરાના (ગુલશન ગ્રોવર).